《刘仙岩》
宋代·曹辅

石磴仙岩路，登临莫倦攀。乱泉归万壑，一目尽千山。

障雨收云后，松风吹莫还。道人今不见，无处觅玄关。

作者简介：（1069—1127）宋南剑州沙县人，字载德。哲宗元符三年进士。历秘书省正字。徽宗多微行，辅上疏切谏，编管郴州。在郴六年，怡然不介意。钦宗靖康间，累迁签书枢密院事。未几，免职。金人围汴京，辅与冯澥出使金营，又从徽宗、钦宗留金军中，寻得归。高宗立，仍旧职。